**THURMAN SCRIVNER (2)**

*35 éven keresztül élt Thurman Scrivner szabadon minden betegségtől! Isten erőteljes kulcsokat adott neki, hogyan tudod te magad is legyőzni az ellenség támadásait, a betegségeket, melyek ellened, vagy szeretteid ellen próbálnak támadni. „Én garantálom, hogyha megteszed azt, amit Isten mond neked Igéjéből, hogy tegyél, garantálom, hogy meggyógyulhatsz! Láttam halottakat feltámadni! Láttam betegeket meggyógyulni! Láttam, ahogy széthullott agyat Isten összerakott! Amikor az orvosok azt mondják, hogy valami lehetetlen, nem gyógyulhat meg, láttam őket meggyógyulni! Láttam rákosokat meggyógyulni! Láttam új szerveket, melyeket Isten helyezett be emberek testébe! Az Ő ígéretei mindig igenek és Ámenek!” Ezekben a nehéz időkben, mellyel szembesülünk, szükséged van erre az impartációra, hogy járhass gyógyulásban a minden nap 24 órájában! „Amikor elkezdtem megérteni azt, hogy mindent hit által kell elfogadnom, elkezdtem idézni Isten Igéjét így: ’Köszönöm Uram, hogy szentségben fogok járni, Igédnek való engedelmességben, így nem férkőzhet hozzám közel a betegség és nem akaszkodhat rám!”*

**SID:** Helló, Sid Roth vagyok. Üdvözöllek világomban, ahol természetes a természetfölötti! Vendégem garantálja, igen, jól hallottátok – garantálja, hogy meggyógyultok és az alábbi erre a bizonyíték: több ember gyógyult már meg általa, mint a legtöbb ember által, akit ismerek. Szeretném megtudni, hogy csinálja ezt. Titeket érdekel?

Nos, hallottatok már olyan emberekről, akik akár 120 vagy 130 évig is élnek, vagy ehhez hasonlóan hosszú ideig? Szeretnétek megtudni tőlük, hogy mit csinálnak, hogy ilyen hosszú ideig élnek? Nos, vendégem szent irigységet vált ki belőlem, és tudjátok, a nem zsidók épp azt az elhívást kapták, hogy iriggyé tegyék a zsidókat, a Róma 11 szerint! Azonban Thurman, 35 éve egyáltalán nem voltál beteg?

***THURMAN****: Így van! 35 éve már, hogy egyetlen betegség, vagy probléma sem volt a testemben!*

**SID**: Te csupán különleges vagy? Vagy szerinted mindenki élhet így?

***THURMAN:*** *Természetesen, Istennél ebben a tekintetben senki nem minősül különlegesnek, hiszen ezt bárki megteheti! Én csupán Isten Igéjének olvasásakor tanultam ezt meg!*

**SID**: Oké. Na ezt hallgassátok meg! Ő egy Dél-Baptista vasárnapi iskolai tanító. S bár én magam soha nem voltam baptista, tudomásom szerint a Dél-Baptista közösségnek meg van előre, hogy mit fognak tanítani a vasárnapi iskolában és mindenkinek azt az anyagot kell leadnia, de eközben Isten beszél Thurmanhöz. Te tényleg hallottad Isten hallható hangját legalább 50-szer?

***THURMAN****: Legalább annyiszor, igen.*

**SID**: Tiltakozom! 50-szer? Ezalatt azt érted, hogy nem csak úgy ráéreztél Isten hangjának felismerésére, hanem ténylegesen külső füllel hallható módon hallottad Őt? Én csupán néhányszor hallottam Isten hallható hangját, de had mondjam el, életmentő volt. Mi volt a helyzet veled?

***THURMAN:*** *Ez adta meg számomra azt a hitet, amivel ma rendelkezem Sid, együttesen Isten írott Igéjével!*

**SID**: Oké. Szóval épp tanítasz a vasárnapi iskolában, és már azon vagy, hogy pontosan azt tanítsd, amit a felsőbb vezetésből kiküldtek tananyagként, amikor Isten szól hozzád. Mit mondott neked?

***THURMAN****: Az Úr szólt hozzám. Készültem épp a vasárnapi iskolai tanítási anyaggal, amikor azt mondta: „Fiam, azt akarom, hogy tedd félre a Dél-Baptista tananyagot és minden olyan információt, és azt akarom, hogy gyülekezetedben csakis Igémet tanítsd!” Amikor ezt mondta, én azt feleltem: „Uram, azokkal a kijelentésekkel, melyeket személyesen adtál nekem Igéd tanulmányozásakor, ha elkezdem azokat megosztani az emberekkel, azt hiszik majd, valami nincs rendben velem…” Azt mondtam: „Alá kell támasztanod Szavad jelekkel és csodákkal és gyógyulásokkal, vagy valamivel, ami bizonyítja azt, hogy az igazságot mondom az embereknek!”*

**SID**: És a Dél-Baptista Gyülekezet erre, hogy reagált? Nem csupán a programjuktól tértél el, hanem mostmár még csodákat is meg fogsz tapasztalni, hát te nem semmi vagy!

***THURMAN****: Erre csak azt tudom mondani, hogy Isten a nem semmi!*

**SID:** Oké. Először is, azt tetted, amit Isten mondott neked? Másodszor pedig, történtek csodák?

***THURMAN:*** *Igen! Teljes mértékben azt tettem, amit Isten mondott. Ha valamikor hallod, hogy Isten mond neked valamit, jobb, ha azonnal engedelmeskedsz, és azt teszed, amit mond! Ez nagyon előnyös az egészséged szempontjából is.*

**SID**: Ezt mondják az orvosságról is.

***THURMAN:*** *Igen, tehát elkezdtem tanítani az Igét. Valójában odamentem a pásztorhoz és közöltem vele, hogy ezt fogom tenni, hogy egy különleges tanítási anyagban részesítem az embereket, mert egyenesen Isten Igéjéből fogok csupán tanítani. Ő pedig azt felelte, rendben! Nem volt ezzel semmi problémája, sőt, kihirdette a gyülekezetben, hogy egy különleges vasárnapi iskolai tanítást indítok, amiben Isten Igéjéből fogok tanítani és bárki jöhet, aki szeretne.*

**SID**: Ez egyedi!

***THURMAN****: Egyedülálló volt, igen.*

**SID**: Nos tehát, már tanítasz. Isten megtette a maga részét?

***THURMAN:*** *Igen, de még mennyire! Ahogy elkezdtem ezeket a dolgokat tanítani, az emberek abban az iskolában elképedtek. Tudod, azokat az ígéreteket, melyek benne vannak Isten Igéjében, a Dél-Baptisták egészen addig még soha nem hallották. Azt mondták, ezek biztos nem működnek. Erre én: „Dehogyis nem, hiszen benne vannak a Bibliában!” Használtam példaként a Máté 18:19-et, ahol azt mondta az Úr: „Ismét mondom nektek, ha ketten közületek egyakaraton lesznek a földön minden dolog felől, amit csak kérnek, megadja nekik az én Mennyei Atyám.” Két-három tanítási alkalom után az egyik hölgy jött oda hozzám és azt mondta: „Anyámnak súlyos gyomorfekélye van és ezen a héten, csütörtökön lesz orvosi időpontja, gyomortükrözést végeznek, hogy lássák mennyire súlyos és milyen műtéti beavatkozás szükséges. Azt mondta: „Én hiszem, ha egyakaratra kerülsz velem és úgy imádkozunk, Isten ígérete szerint meggyógyítja édesanyámat!” Azt feleltem: „Így van, ezt ígérte Isten!” Megtértünk bűneinkből, hitetlenségeinkből és egyebek, és imádkoztunk a Jakab 1:6-7 szerint: „De hittel kérje, semmit sem kételkedve…” Tehát egyáltalán nem lehet kétely a szívünkben! Majd azt mondtam: „Most menj haza, és mondd el édesanyádnak, hogy meggyógyult.” Erre ő: „Micsoda…?” Én pedig: „Ha nem tudod ezt megtenni, ez azt jelenti, hogy még mindig nem hitted el…” Majd azt mondta: „Ó, rendben, akkor megmondom neki.” Következő vasárnap reggel édesanyja is ott volt a biblia-körön a lányával együtt, aki azt mondta: „szeretném, ha megismernéd őt.” Erre én: „Miért? Ki ő?” Ő azt mondta: „ennek a lánynak vagyok az édesanyja” Ekkor én: „Ó, akkor te vagy az a hölgy, akiért múlt héten imádkoztunk!” Azt felelte: „Igen! Értem imádkoztatok múlt vasárnap mindnyájan. El is mentem csütörtökön az orvoshoz, megcsinálták az orvosi tesztet, és ahogy a gyomortükrözést végezték, azt mondták olyan, mintha egy vadiúj gyomrom lenne! Egyáltalán semmi gond nem volt a gyomrommal!”*

**SID**: Had mondjak valamit. Ha ez lett volna az egyetlen ima, ami a tiszta tanítás volt Isten Igéjéből, már elég is lett volna, azonban csodák kezdtek el kitörni ott abban a baptista vasárnapi iskolában! Nos, erre aztán, hogy reagáltak a pásztor és a többiek?

***THURMAN****: Nem tudták, hogy fogadjanak be engem. Egy kissé amolyan számkivetett voltam, mivel senki nem látott csodákat, legalábbis abban a baptista a gyülekezetben, ahová én jártam, ott nem. Majd hirtelen azt látom, hogy az emberek elkezdenek jönni hozzám, hogy imádkozzam értük. Valami robbanás történt a baptista gyülekezetben. Szó szerint mindenki, akiért imádkoztam meggyógyult!*

**SID:** Tudjátok, olyan nagy jelenléte van itt most Istennek Thurmanon. Azt hallom, amit úgy is nevezhetünk, hogy ismeret beszéde, hogy valakinek meggyógyult a nyaka. Azt is hallom, hogy vannak olyanok, akiknek csontjaikban vannak fájdalmak. Most azonnal eltűnik a fájdalom! Szeretném, ha a szünet után Thurman elmondaná az egyik legcsodálatosabb gyógyulást, melyet valaha is hallottunk és imádkozna értetek!

**SID:** Oké. Tudni szeretném, Thurman, hogyan garantálhatod valakinek azt, hogy meg fog gyógyulni?

***THURMAN****: Csakis úgy tudod garantálni, hogy Isten Igéje működni fog, ha tudod azt, hogy mit mond, és a szívedben hiszel benne!*

**SID**: Szóval, a szívedben hinned kell, így tudod csak garantálni!

***THURMAN****: Így van!*

**SID:** Ha tehát nem tudod garantálni, azt jelenti, hogy nem hiszed el a szívedben?

***THURMAN:*** *Ez abszolút így van!*

**SID:** Oké, értem! Van itt egy 11 éves kisfiú, akinek borzalmas az állapota, csúnya szemölcsök nőttek a testére. Az egész testére?

***THURMAN:*** *Igen. Amikor apja és anyja megkértek engem az imára, épp akkor volt, amikor a vasárnapi iskolában elkezdtem tanítani Isten Igéjét. Ez a házaspár is az iskolánkba járt, és életükben először hallottak olyan dolgot tanítani, amit soha nem hallottak ezelőtt és ez pedig az volt, hogy Isten képes csodákat és gyógyításokat csinálni. Meghívtak hát az otthonukba, és amikor elmentem megkérdeztem, hogy mire lenne szükségük. Azt mondták: „Nos, van egy 11 éves kisfink, akit már sok orvoshoz elvittünk, ugyanis bibircsók szerű szemölcsök vannak a testén, szó szerint az egész testét beborítják és ott csupán megpróbálták leégetni ezeket…” Azt is mondták: „A hátáról és a karjáról is leégettek jó nagy szemölcsöket, csúnya hegesedés maradt a helyén, azonban nem sokkal azután vissza is nőttek!” Behozták őt, ránéztem és magam mellé ültettem. Azt mondtam: „Philip, tele vagy mindenütt szemölccsel!” Képzeld el, hogy még a homlokán, de még a szemhélyán és szemöldökén is volt. Még az orrán kívül és belül is, a nyakán is…*

**SID**: Lefotóztad?

***THURMAN:*** *Nem engedte meg.*

**SID**: Miért?

***THURMAN****: Nem akarta, hogy bárki is meglássa azt, ahogy kinéz. Gyűlölte magát emiatt. Amikor azt mondtam neki, hogy több szemölcsöt látok rajta, mint bárki máson, akit ismerek, ki is mondta a szájával, hogy utálja magát. Azt mondta az iskolában mindenki úgy csúfolja, hogy „Bibírcsók” Azt mondtam: „Megértelek, fiam. De van valami Istennel kapcsolatban, amit meg kell tudnod! Választhatsz, hogy ezekkel a szemölcsökkel mész majd a sírba, azonban, ha hittel jössz Istenhez, én garantálom számodra, hogy Ő leveszi rólad azokat a szemölcsöket, bibírcsókokat, sebeket a testedről!” Majd azt mondtam: „Fordítsunk oda Isten Szavához.” Majd azt mondtam: „Az első dolog, melyet meg kell tennünk, hogy megbizonyosodunk afelől, hogy mindnyájan szabadok vagyunk minden bűntől. Tudnunk kell, hogy a Jézus vére elmosott minden bűnt az életünben, mindent, amit mi elrontottunk, attól meg kell válnunk.” Majd azt mondtam: „Az egyik legfőbb bűn, melyet fölfedeztem, különösen a mai gyülekezetekben, és az a hitetlenség bűne! Nem hiszünk Istennek e csodálatos ígéreteiben!” Így rávezettem az apát és az anyát is arra, hogy térjenek meg a bűneikből, majd minimum két órán át építettem ennek a fiúnak a hitét. Isten Igéjében való hitre buzdítottam, majd néhány órával később föltettem azt a kérdést: „Fiam, hiszed azt, hogy az a Jézus, akiről ma beszéltem neked, hogy a Biblia összes ígéretével, melyet neked ígért, hiszed, hogy le tudja venni a testedről az összes szemölcsöt?” A kis Philip azt felelte: „Scrivner úr, mindaz után, amit elmondott nekem erről a könyvről, hiszem, hogy Jézus bármit megtehet!” Azt mondtam: „Fiam, ez az, amit Jézus tud tenni. Ő mindent és abszolút bármit meg tud tenni. Még mondta is, hogy meg tud tenni akármit. Akkor hát, térdeljünk le mindnyájan, én veszem majd az Igéből ezt a csodálatos ígéretet, ami a Máté 18:19, ami szerint: „Ismét mondom nektek, ha ketten közületek egyakaraton lesznek a földön minden dolog felől, amit csak kérnek, megadja nekik az én Mennyei Atyám.” Én sokat használom ezt az ígéretet. Tehát, Jézus maga ad személyesen ígéretet arra, ha egyetértésben kérjük Őt, az Atya megadja azt nekünk. Miután apuka, anyuka és a kis Philip is megtértek bűneikből, és ahogy már mondtam, a kis Philip mindössze 11 éves volt. 3 éves kora óta voltak rajta ezek a bibírcsókok, tehát 8 éve volt már, hogy ezek ott voltak az egész testét beborítva. Majd azt mondtam neki: „Miután Jézus meggyógyított, szeretném, ha majd újra iskolába mész és megkérdezik, hogy mi történt veled, akkor mondd el nekik, hogy Jézus vette le a szemölcseidet! Azt is mondtam: „tudnod kell, hogy nem fogják ezt neked elhinni! Ki fognak nevetni, de akkor is meg kell állnod Isten Igéjén!” Tehát imádkoztunk, majd fölálltam és az anyuka megkérdezte, hogy mikor fognak ezek lejönni róla. Azt feleltem: „Nos, az egyetlen, amit Isten nem mond el nekünk, az az időzítés, hogy mikor. DE! Én garantálom számotokra, ha továbbra is hitben megálltok velem, és semmilyen bűnt nem követtek el, különösen a kételkedés bűnét, garantálom, hogy akár néhány napon, vagy maximum néhány héten belül, Philipen nem lesz egyetlen szemölcs, vagy bibírcsók, sőt, egyetlen sebhely sem a testén! Én ezt garantálom!” Majd azt is elmondtam: „A következőt is garantálom: ahogy kiteszem a lábam azon az ajtón, az ellenség azonnal próbálkozni fog! Eljön, a vállaitokra teszi a kezét és sugdos majd a fületekbe olyan dolgokat, hogy ’mit gondoltok, az majd megváltoztat bármit is, hogy ez az ősz hajú öregember eljött imádkozni, attól még Isten nem fog tenni semmit. Ne feledjétek, az orvosok semmit nem tudtak kezdeni vele, hiába égették le azokat, a szemölcsök újra kinőttek. Akkor miből gondoljátok, hogy egyetlen ima majd leszedi azokat!” Majd azt mondtam: „De ne higgyetek a hazugságoknak! Sem ennek, sem másnak! Álljatok meg hitben Isten ígéretein, és én garantálom, hogy Philip szemölcsei el fognak tűnni!” Másnap reggel, ahogy édesanyja benyit a fia szobájának ajtaján, azt látja, hogy az összes szemölcs eltűnt a kezéről! Egyetlen éjszaka alatt tökéletesen eltűnt mind! A kezéről, ujjkörmeiről, a körmök alól is, a keze eleji és hátulsó részéről is! Még mindig sok maradt a teste más részein, de a kezéről tökéletesen eltűntek. Három héttel később láttam őt először a gyülekezetben úgy, hogy a kisfiún sehol, a testének egyetlen pontján sem maradt szemölcs! Az összes eltűnt!*

**SID**: Mi a helyzet a sebhelyekkel, melyeket az orvosok okoztak?

***THURMAN:*** *A sebhelyek még ott voltak.*

**SID**: Oh.

***THURMAN:*** *Majd anyukája mutatta nekem a kezét, azt mondta: „Thuman, nézd!” Az összes szemölcs, bibírcsók eltűnt Philip testéről! Azt mondta: „a ruhája alatt is, ahol nem volt látható, de teste tele volt velük, mind eltűntek! Az egyetlen, ami még mindig ott volt, két sorban a sebhelyek, hegek.” Azt mondtam: „Nos, anyuka, a Márk 11:23 szerint: „Ha bármit kimondunk a szánkkal és a szívünkben azt elhisszük, meg lesz az nekünk!” Úgyhogy szólni fogok azokhoz a sebhelyekhez és hegekhez, és garantálom, hogy Isten Igéje szerint, jövő vasárnapra Philip testén egyetlen sebhely sem marad! Így is lett! Következő vasárnap úgy jött el anyukája a gyülekezetbe, ahogyan nem láttak még baptista gyülekezetben karizmatikusabbat. Táncolt, tapsolt, ugrált, dicsőítette Istent! Látod, még a baptisták is tudnak lelkesedni, ha Jézus megjelenik!*

**SID:** Had mondjak most nektek valamit. Ti is lelkesedni fogtok, mert ha megtértek bűneitekből és szabad akaratotokból azt választjátok, hogy megbocsátotok mindenkinek, aki valaha is megbántott benneteket, Thurman fog most értetek imádkozni és meg fogtok gyógyulni! Imádkoznál most értük?

***THURMAN****: Igen, persze. Atyám, a Jézus nevében köszönöm neked és dicsőítelek téged Igédért. Köszönöm Uram, hogy megbocsátasz nekünk, amikor megvalljuk a bűneinket és megtérünk azokból és megígérjük Neked, hogy többé nem tesszük azokat. És Uram, különösen azt a hitetlenségnek bűnét, köszönöm, hogy megbocsátod most nekünk. Köszönöm Atyám, hogy hatalmas és fantasztikus Isten vagy! Köszönöm, hogy mindenkit helyreállítasz, és bármire is legyen most szükségük, te minden szükségüket betöltöd most! Uram, add nekik a hitet és hatalmat, és mindazt, amivel megállhatnak Igéden, hogy csakis azt mondják ki a szájukkal! Segíts nekik elmerülniük a Te Beszédedbe, hogy megtanulhassák ígéreteidet és ezáltal elfogadják és meg is tartsák gyógyulásukat, a Jézus nevében! Ámen és Ámen!*

**SID**: Legyen inkább minden ember hazug, de Isten Igéje akkor is igaz! Hidd el! Cselekedd meg és éld meg!